Домаћи задатак, Српски језик, 4. Разред

Драги ученици, потребно је, ако сте у могућности да за овај домаћи задатак узмете **једну нову** **свеску**, од које ћете направити „Дневник читања“. Ученици, који код куће немају нову свеску, овај задатак могу одрадити у школским свескама.

Потребно је да **изаберете једну књигу**, коју ћете кренути већ данас да читате (књигу узмите из **кућне** библиотеке).

За читање свакодневно одвојите обавезно **од 30 до 60 минута**.

У вашим свескама треба да се нађу следеће ставке:

**Датум читања:** (уписујете датум када сте почели да читате)

**Наслов књиге:** (записујете наслов књиге, водите рачуна о правопису и знацима навода)

**Тема књиге:** (О чему се говори у књизи, описати у једној реченици)

**Име писца и његова биографија:** (Најважнији подаци о писцу)

**Непознате речи и изрази:** (запишите и објасните непознате речи, можете наћи на крају књиге, у речницима...)

**Ликови:** (Ко су ликови у књизи, навести)

**Особине ликова:** (Поступци њихови)

**Место дешавања радње:** (Где се дешава радња)

**Време радње:** (Када се радња дешава, у прошлости, садашњости, у пролеће, лето, зиму, јесен)

**Редослед догађаја:** (Кад се шта дешава)

**Занимљивости:** (Оно што је вама занимљиво, запишите и образложите, шта вам је занимљиво, зашто вам је баш то било занимљиво, издвојте стихове који вам се допадају, шта вам се није допало...)

**Цитати:** (преписати реченице које вам се посебно допадају, тј.цитате из књиге, водећи рачуна о наводницима)

**Поруке дела:** (Поруку дела пишете тек када прочитате целу књигу)

**Илуструјте** оно шта на вас оставља најјачи утисак и лепо украсите свеску.

Потрудите се да ваш „Дневник читања“ буде једна лепа, уредна и читка књига, коју ћете допуњавати читањем нових књига. Немојте се зауставити само на овој књизи, већ одмах након прочитане књиге одаберите другу, коју ћете такође унети у ваш дневник.

Срећно!